Goigs i devocions populars: Goigs d'homenatge a la Mare de Déu de Montserrat: Per l'estel que us descobria...
Goigs d'homenatge a la Mare de Déu de Montserrat: Per l'estel que us descobria...
GOIGS D'HOMENATGE REVERENT A LA VERGE DE MONTSERRAT, PATRONA DE CATALUNYA
Per l'estel que us descobria
i per l'afrau perfumat:
Madona de Montserrat.
Mare de Déu, dalt la serra
dueu el món a les mans
que lleva un lliri a la terra
d'aquests poblats catalans,
feu-nos, Senyora, de guia,
en Vós havem confiat.
Seieu, al tron, gran Senyora,
amb el fillet amorós,
oh Verge corredemptora
i Mare dels pecadors,
per un estel que lluia
guardeu-nos tots del pecat.
Vostre fillet a la falda
el món Ell va beneint
quan tomba el pany i la balda
sembla que els vagi oint
que resen l'Ave Maria
del sant Rosari sagrat.
Lletra del Revnd. P. Hilari d'Arenys de Mar, caputxí. Música de D. Mauro Fàbregas Costa, o.s.b. Dibuixos de l'artista Joan Anglada Villà.
Foto del Patronat de la Muntanya de Montserrat